laion/Wikipedia-Exotic huggingface dataset:
נבסנרע

נבסנרע (במצרית עתיקה: "אדונם הוא האל רע") היה פרעה ששלט בדלתא של הנילוס (לפחות על צדה המזרחי אם לא גם על המערבי) במצרים במהלך המאה ה-17 לפנה"ס, היא תקופת הביניים השנייה של מצרים העתיקה. לפי פפירוס רשימת המלכים מטורינו נבסנרע נזכר בטור התשיעי בשורה 14 ושלט במשך מספר לא ידוע של שנים (הפפירוס קרוע בחלק זה), 5 חודשים ו-20 ימים. במידה והשתייך לשושלת ה-14 של מצרים העתיקה שהורכבה מאישים ממוצא כנעני שעלו לכוח במצרים התחתונה (החיקסוס) הרי שהיה יריבם של אחרוני השושלת ה-13 שהתקיימה במקביל ומלכה במצרים העליונה מהעיר מוף. נסבנרע הוא אחד מ-4 מלכי השושלת ה-14 היחידים שנמצא ממצא ארכאולוגי המתעד את שמם, וממצא זה נתגלה לא בחפירה ארכאולוגית מסודרת אלא באוסף פרטי של עשיר בשם מיכלידיס שקנה אותו מסוחר ושודד עתיקות מצרי. ישנה מחלוקת במחקר ההיסטורי-ארכאולוגי האם נבסנרע היה השליט ה-14 מתוך 50 מלכים שפפירוס טורינו מימי רעמסס השני מייחס לשושלת ה-14 (שהתקיימה בערך בין 1700-1650 לפנה"ס) כפי שמציעים האגיפטולוגים קים ריולט (שמציע לתארך את ראשית השושלת הזו חמישה מלכים יותר מוקדם מהמקובל במחקר) ודריל בייקר, או שמא היה חלק מהשושלת ה-15 כפי שהציע יורגן ואן-בקרת'. שמו של יורשו של נבסנרע הוא wsf שבמצרית עתיקה מביע: "חסר", ומעיד על כך שמחברי הפפירוס בימי רעמסס השני העתיקו רשימות אלה מרשימות קודמות שבהן שם היורש אבד. Baker 2008, pp. 247–248. Leprohon, Ronald J. (2013). The great name: ancient Egyptian royal titulary. Writings from the ancient world, no. 33. Atlanta: Society of Biblical Literature. ISBN 978-1-58-983736-2. Bourriau, Janine (2003). "The Second Intermediate Period (c. 1650–1550 BC)". In Shaw, Ian. The Oxford History of Ancient Egypt (new ed.). Oxford: Oxford University Press. ISBN 978-0-19-280458-7. Kaplony, Peter (1973). Beschriftete Kleinfunde in der Sammlung Georges Michailidis: Ergebnisse einer Bestandsaufnahme im Sommer 1968. Uitgaven van het Nederlands Historisch-Archaeologisch Instituut te İstanbul, 32. Istanbul: Nederlands Historisch-Archeologisch Instituut in het Nabije Oosten. OCLC 1064212. Baker, Darrell D. (2008). The Encyclopedia of the Egyptian Pharaohs. Volume I: Predynastic to the Twentieth Dynasty (3300–1069 BC). London: Bannerstone Press. ISBN 978-1-905299-37-9. Ryholt, Kim (1997). The Political Situation in Egypt during the Second Intermediate Period, c. 1800–1550 B.C. CNI publications, 20. Carsten Niebuhr Institute of Near Eastern Studies, University of Copenhagen : Museum Tusculanum Press. ISBN 978-87-7289-421-8. von Beckerath, Jürgen (1999). Handbuch der ägyptischen Königsnamen (in German). Münchner ägyptologische Studien, Heft 49, Mainz : Philip von Zabern. ISBN 978-3-8053-2591-2. Ryholt, Kim (2012). "The Royal Canon of Turin". In Hornung, Erik; Krauss, Rolf; Warburton, David. Ancient Egyptian Chronology. Handbook of Oriental Studies. Leiden, Boston: Brill. pp. 26–32. ISBN 978-90-04-11385-5. ISSN 0169-9423.
גרנד פרי אזרבייג'ן

גרנד פרי אזרבייג'ן הוא מרוץ מכוניות המתקיים במסלול רחוב בבאקו, בירת אזרבייג'ן כחלק מאליפות הפורמולה 1. המרוץ התקיים לראשונה בשנת 2016 ונקרא גרנד פרי אירופה, בשנת 2017 שונה שמו לגרנד פרי אזרבייג'ן. התוכניות לקיום גרנד פרי באזרבייג'ן עלו לראשונה במאי 2014, כאשר ברני אקלסטון הכריז כי המרוץ יצטרף לסבב התחרויות בשנת 2015 במקומו של הגרנד פרי הקוריאני. ביולי, אותה שנה, נחתם ההסכם לקיום המרוץ באזרבייג'ן, החל מעונת 2016 תחת השם גרנד פרי אירופה. מסלול המרוץ, שהתקיים ברחובות באקו, תוכנן על ידי הרמן טילקה. ההחלטה לוותה במחאות מצד פעילי זכויות אזרח, שמחו על קיום המרוץ במדינה המפרה זכויות אדם. הפעילים הדגישו כי אינם דורשים לבטל את המרוץ, אך רוצים לנצל את תשומת הלב סביב המרוץ על מנת להעלות למודעות הציבורית את הבעיות בנושא. הם אף פנו במכתב לאקלסטון בבקשה שיביע את דעתו בנושא, אך בקשתם לא נענתה. לקראת המרוץ הוציא השרות הבולאי של אזרבייג'ן סדרה מיוחדת של ארבעה בולים לציון המאורע. ניקו רוזברג הוא המנצח של מרוץ הבכורה, שהתקיים ב-19 ביוני 2016 לאחר שזינק מהפול פוזישן ושמר על ההובלה לאורך המרוץ כולו. במרץ 2017 חתמו מארגני המרוץ עם ליברטי מדיה, הנהלת הפורמולה 1 החדשה, על חוזה חדש על קיום המרוץ ב-10 השנים הבאות תמורת סכום של כ-400 מיליון דולר. שמו של המרוץ שונה והחל מעונת 2017 נקרא המרוץ גרנד פרי אזרבייג'ן. התפרצות וירוס הקורונה בשנת 2020 הובילה לדחיית המרוץ שאמור היה להתקיים בחודש יוני אותה שנה. בשנת 2021, עדיין תחת השפעות הקורונה, התקיים המרוץ ללא קהל. מדיה וקבצים בנושא גרנד פרי אזרבייג'ן בוויקישיתוף אתר האינטרנט הרשמי של גרנד פרי אזרבייג'ן Exclusive: Korean GP dropped to make way for race in Azerbaijan, Independent.co.uk, 7 May 2014 F1 expansion continues with Azerbaijan to join the calendar in 2016, SkySports.com, 25 July 2014 F1 urged to speak out on human rights situation in Azerbaijan, The Guardian, 6 June 2016 2016 Formula 1 Grand Prix Of Europe - Race Result, Formula1.com Grand Prix Boss 'Reviewing' $400 Million F1 Contract With Liberty Media, Forbes, 16 March 2017 Azerbaijan Grand Prix postponed because of coronavirus outbreak, BBC, 23 March 2020 Azerbaijan Grand Prix Will Take Place in 2021 but Without Fans in Attendance, The Checkerd Flag, 5 March 2021
היהודי זיס

האם התכוונתם ל... יוזף זיסקינד אופנהיימר – בנקאי יהודי מן המאה ה-18 שנודע בכינוי "היהודי זיס" היהודי זיס (רומן) – רומן מאת הסופר ליון פויכטוונגר על פי דמותו של יוזף זיסקינד אופנהיימר היהודי זיס (האוף) – נובלה מאת וילהלם האוף היהודי זיס (סרט, 1934) – סרט בריטי פרו-יהודי שנוצר על ידי מייקל בלקון היהודי זיס (סרט, 1940) – סרט תעמולה אנטישמי בהפקה נאצית משנת 1940 היהודי זיס (מחזה) – מחזה תיאטרון
פיליפס רקורדס

פיליפס רקורדס (Philips Records) הוא מותג הקלטות השייך לענק האלקטרוניקה ההולנדי פיליפס. החברה החלה את דרכה בתור Philips Phonografische Industries או PPI בשנת 1950, והפיצה במהלך שנות ה-50 בבריטניה הקלטות תחת המותג Columbia Records. ב-1962, שיתוף בין פיליפס לדויטשה גרמופון יצר את קבוצת DGG/PPI. המותג Philips Classics Records (פיליפס קלאסיק רקורדס) החל לשמש את חברת פיליפס בשנות השמונים להפצת הקלטות של מוזיקה קלאסית. כיום פיליפס רקורדס היא חלק מקבוצת יוניברסל מיוזיק גרופ. מדיה וקבצים בנושא פיליפס רקורדס בוויקישיתוף ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
PPI

האם התכוונתם ל... פיליפס רקורדס (Philips Records) - מותג הקלטות השייך לענק האלקטרוניקה ההולנדי פיליפס מעכבי משאבות פרוטונים (Proton pump inhibitors) - קבוצה של תרופות להפחתה של ייצור החומצה הגסטרית בקיבה Pixel Per Inch – יחידת מידה לרזולוציה האינטרנציונל של מפלגות הפיראטים (Pirate Parties International)- ארגון גג עולמי של מפלגות הפיראטים
טקססוויל

טקססוויל (באנגלית: Texasville) הוא סרט דרמה אמריקאי משנת 1990 בבימויו של פיטר בוגדנוביץ' שגם כתב את התסריט המבוסס על ספר בשם זה מאת לארי מקמורטרי. זה סרט המשך לשובר הקופות "הצגת הקולנוע האחרונה" משנת 1971 גם הוא בבימויו של בוגדנוביץ ששיבץ לתפקידים ראשיים את אותם השחקנים. העלילה מתרחשת בשנת 1984, 33 שנים לאחר האירועים ב"הצגת הקולנוע האחרונה". העיירה גדלה והיא מתכוננת לאירוע של 100 שנים להקמת היישוב הראשון במחוז בשם "טקססוויל". הסרט צולם בצבע אבל לא הצליח לחקות את הצלחת קודמו, הדמויות אינן מגובשות והתסריט לא מוצלח. הסרט לא זכה בשום פרסים מיוחדים וגם לא הצליח כלכלית. הוא דורג בציון 55% באתר Rotten Tomatoes לעומת 100% של קודמו. דווין ג'קסון (ג'ף ברידג'ס) הוא כעת טייקון המתפרנס מהפקת נפט. הוא בוגד באשתו קלרה (אנני פוטס) עם נשות חבריו כזה גם בנו "דיקי" (ויליאם מקנמרה). הוא מעסיק במשרד את רות פופר (קלוריס ליצ'מן), אשתו לשעבר של מאמן הספורט בתיכון. כעת מצבו הכלכלי קשה בגלל ירידת מחירי הנפט והוא עומד לפני פשיטת רגל. גם חברו לסטר מרלו (רנדי קוויד) עומד לפני פשיטת רגל ומאסר בגלל עבירות מס. שניהם התעשרו מאז 1951 רק סאני קרופורד (טימותי בוטומס) לא התאושש מאז. הוא נמצא בדיכאון ונוהג ללכת לבית הקולנוע ההרוס, לעלות על הגג, להסתכל על השמיים ולחזות בסרטים בדמיונו. ג'ייסי פארו (סיביל שפרד) עזבה את העיירה לאחר שהוריה נהרגו בתאונת מטוס. היא התיישבה באיטליה והופיעה במספר סרטים. שם נולד לה בן שנהרג בתאונה ואז החליטה לחזור לעיירה. ג'ייסי ודווין נפגשים ומעלים זכרונות אך הרומן ביניהם לא מתפתח. ג'ייסי מתחברת למשפחתו של דווין כתחליף למשפחה שאין לה. הם משתתפים בחגיגות 100 שנה לטקססוויל כשג'ייסי נוסעת בתהלוכה בראש המכונית של בית הספר התיכון. בהופעה לפני כולם הם משחקים בתפקיד אדם וחוה. סאני השקוע בעברו נעלם וכולם מחפשים אותו עד שמוצאים אותו באצטדיון בו היה מופיע בקבוצת הפוטבול של בית הספר. הוא שקוט בעצמו ועומד לקפוץ מלמעלה עד שכולם עולים על הטריבונה ומחלצים אותו. לבסוף דווין מתעודד קצת שנודע לו כי מצאו עוד נפט בשטח שלו. "טקססוויל", במסד הנתונים הקולנועיים IMDb (באנגלית) "טקססוויל", באתר נטפליקס "טקססוויל", באתר AllMovie (באנגלית) "טקססוויל", באתר Rotten Tomatoes (באנגלית) "טקססוויל", באתר Box Office Mojo (באנגלית) "טקססוויל", באתר אידיבי "טקססוויל", במסד הנתונים הקולנועיים KinoPoisk (ברוסית) קדימון לסרט טקססוויל, באתר יוטיוב
בית הנבחרים של הולנד

בית הנבחרים של הולנד (בהולנדית: Tweede Kamer der Staten-Generaal) הוא אחד משני הבתים המרכיבים את הפרלמנט של הולנד. בית הנבחרים הוא הבית התחתון בעוד הסנאט של הולנד מתפקד בתור הבית העליון. מאז שנת 1918 נבחרים חברי בית הנבחרים אחת לארבע שנים באמצעות שיטת בחירות מפלגתית יחסית. בית הנבחרים מתכנס בביננהוף, מתחם מבנים בהאג שמשמש כמקום כינוסם של שני בתי הפרלמנט ומשרדי ממשל שונים. בית הנבחרים נוסד לראשונה כאשר הפרלמנט ההולנדי פוצל ב-1815, עם ייסודה של הממלכה המאוחדת של ארצות השפלה. לאחר התיקון לחוקה, שהתקבל ב-1848, החלו חברי בית הנבחרים להיבחר ישירות על ידי העם. זכויות הפרלמנט הורחבו באופן משמעותי, ובאופן מעשי הונהגה דמוקרטיה פרלמנטרית בהולנד. יושב ראש בית הנבחרים מאז ה-14 בדצמבר 2023 הוא מרטין בוסמה ממפלגת החירות. בהולנד, בית הנבחרים נקרא "Tweede Kamer" (טווידי קמר), שזה בתרגום מהולנדית לאנגלית נקרא "התא השני". גם חברי בית הנבחרים בהולנד לא נקראים "חברי בית הנבחרים" אלא כ"חברי התא השני" (Tweede Kamerlid). בית הנבחרים הוא הבית העיקרי של הפרלמנט, שבו מתנהל דיון על החקיקה המוצעת וסקירה של פעולות הממשלה. הן לקבינט והן לבית הנבחרים עצמו יש זכות להציע חקיקה; בית הנבחרים דן בחוק המוצע, ואם הרוב מכירים בחוק המוצע, בית הנבחרים שולח אותו לסנאט, הבית העליון. סקירת פעולות הממשלה באה לידי ביטוי בחקירות פורמליות, אשר עשויות להביא להצעות הקוראות לממשלה לנקוט בפעולות מסוימות או להימנע מהן. בית הנבחרים מצביע בסיבוב הראשון של לבחירת שופטים לבית המשפט העליון של הולנד. בית הנבחרים יגיש רשימה של שלושה שמות כל ריק בעמדת הממשלה. יתר על כן, זה שבוחר את ההולנדי נציב תלונות הציבור ולא את חברות הבת. מושב רגיל בית הנבחרים הוא ארבע שנים. אם בבחירות שנערכות לראשות ממשלת הולנד, הממשלה נופלת או ששלטון הקואליציה מתפרק, מושבו של בית הנבחרים פוקע כאשר אין רוב לקואליציה בבית הנבחרים. הפרלמנט של הולנד בתי מחוקקים לפי מדינה מדיה וקבצים בנושא בית הנבחרים של הולנד בוויקישיתוף אתר האינטרנט הרשמי של בית הנבחרים של הולנד (באנגלית) בית הנבחרים של הולנד, ברשת החברתית פייסבוק בית הנבחרים של הולנד, ברשת החברתית אקס (טוויטר) בית הנבחרים של הולנד, ברשת החברתית אינסטגרם בית הנבחרים של הולנד, ברשת החברתית LinkedIn בית הנבחרים של הולנד, סרטונים בערוץ היוטיוב ערך זה הוא קצרמר בנושא רשויות מחוקקות ובנושא הולנד. אתם מוזמנים לתרום לוויקיפדיה ולהרחיב אותו.
יסעורונים דרומיים

יסעורונים דרומיים (שם מדעי: Oceanitidae) הם משפחת עופות ימיים קטנים המרחפים מעל האוקיינוסים השונים ומלקטים חלקיקי מזון מהים. הם עפים גם ברוחות החזקות ביותר בים. בעבר סווגו כחלק ממשפחת היסעורוניים או היסעורונים הצפוניים. היסעורוניים הם קרובי משפחתם של היסעוריים והאלבטרוסים הענקיים וכמוהם שייכים לסדרת היסעוראים - עופות ימיים שיכולים לעוף מאות קילומטרים בלב ים ולהיזון מחלקיקים קטנים של פלנקטון ומדגים ודיונונים שחיים קרוב לפני המים. ביכולתם לצלול כמה מטרים לשם תפיסת מזון. בעבר סווגו מינים אלה כחלק ממשפחת היסעורוניים. כיום ישנם חוקרים המשייכים את כל הסוגים למשפחה זו למעט הסוגים יסעורון (Oceanodroma) ויסעורון אירופי (Hydrobates pelagicus). Oceanites (בו 3 מינים) - בו המין יסעורון גלאפגוס סוג ומין יחיד יסעורון שחור-גב (Garrodia nereis) סוג ומין יחיד יסעורון לבן-פנים (Pelagodroma marina) Fregetta (בו 3 מינים) סוג ומין יחיד יסעורון פולינזי (Nesofregetta fuliginosa) סוג ומין יחיד יסעורון קטן (Halocyptena microsoma) מדיה וקבצים בנושא יסעורונים דרומיים בוויקישיתוף יסעורונים דרומיים, באתר GBIF (באנגלית) יסעורונים דרומיים, באתר אנציקלופדיה בריטניקה (באנגלית)
קרלו ג'זואלדו

דון קרלו ג'זואלדו (באיטלקית: Carlo Gesualdo; ‏8 במרץ 1566 - 8 בספטמבר 1613) היה מלחין איטלקי שפעל בתקופת הרנסאנס. קרלו ג'זואלדו היה אציל ונסיך ונוסה שבאיטליה, אם כי רוב ימיו התגורר בנאפולי. בתחילת דרכו כמלחין כתב בעילום שם, ורק בשנת 1590, לאחר שרצח את אשתו הראשונה עם מאהבה, החל לכתוב בשמו האמיתי. תואר האצולה שלו גונן עליו ממשפט, אך לא מנקמה, על כן נמלט אל ארמונו שבעיר ג'זואלדו, שם היה מוגן. ב-1594 נישא ללאונורה ד'אסטה, אחייניתו של דוכס פרארה. בעקבות הנישואים עבר לפרארה, מרכז משגשג מבחינה מוזיקלית, ופרסם שם את ארבעת ספרי המדריגלים הראשונים שלו בין השנים 1593–1596. בשנת 1597 חזר ג'זואלדו לנאפולי והקדיש את זמנו לקידום הקריירה המוזיקלית שלו. בשנת 1600 מת אלפונסו, בנם היחיד של בני הזוג ג'זואלדו. בעקבות האירוע הטרגי הזמין ג'זואלדו את עיטור המזבח המפורסם של כנסיית הקפוצ'ינים בעיר ג'זואלדו, שם נראית, לצד ההורים השכולים ודודו החשמן של ג'וזאלדו, גם נשמת ילד. קרלו ג'זואלדו פרסם שישה ספרי מדריגלים בחמישה קולות. בספרי המדריגלים החמישי והשישי מופיעים כמה מאפיינים ייחודיים: המדריגלים הם כרומטיים וקיצוניים בייחודם. ייתכן, שהכרומטיות הפרועה שבהם משקפת את מצבו הנפשי המעורער של ג'זואלדו, ששיטות ההלחנה שלו הקדימו בהרבה את זמנן. חשוב להדגיש, כי הטיפול בדיסוננטים במדריגלים אלה היה שמרני למדי, אבל הכרומטיקה יצרה צירופי צלילים, שהמרחק הטונאלי ביניהם היה גדול. אלה יצרו מעברים המזכירים מודולציות כרומטיות או אנהרמוניות פתאומיות בין סולמות רחוקים, שהופיעו שוב רק בסוף המאה ה-19 ביצירות ריכרד וגנר, מקס רגר, ריכרד שטראוס או אנטון ברוקנר. לעיתים היה רק צליל אחד משותף בין שני אקורדים וחלק מהקולות עלו או ירדו בחצאי טונים. מאפיין נוסף של המדריגלים שלו מהספר החמישי והשישי הוא שינויי מרקם וטמפו פתאומיים, שיצרו ניגודיות דרמטית ואשר נבעו מהטקסטים שעסקו רבות בנושא האהבה ונעו בין שמחה ואושר לבין אכזבה, ייאוש ומוות. יש לציין, שהמדריגלים שלו השפיעו על המלחינים שבאו אחריו והשפעתם באה לביטוי במוזיקה לכלי מקלדת, כמו ביצירות מאת ג'ירולאמו פרסקובלדי וקודמיו הנפוליטניים, או יוהאן יאקוב פרוברגר ויוהאן קספר קרל. פרט לששת ספרי המדריגלים בחמישה קולות כתב ג'זואלדו עוד מוזיקה קולית חילונית וכן מוזיקה דתית, ומעט יצירות כליות. מדיה וקבצים בנושא קרלו ג'זואלדו בוויקישיתוף קרלו ג'זואלדו, במסד הנתונים הקולנועיים IMDb (באנגלית) קרלו ג'זואלדו, במסד הנתונים הקולנועיים KinoPoisk (ברוסית) קרלו ג'זואלדו, באתר ספוטיפיי קרלו ג'זואלדו, באתר AllMusic (באנגלית) קרלו ג'זואלדו, באתר MusicBrainz (באנגלית) קרלו ג'זואלדו, באתר פרויקט מוטופיה קרלו ג'זואלדו, באתר Discogs (באנגלית) קרלו ג'זואלדו, באתר בילבורד (באנגלית) קרלו ג'זואלדו, באתר "Find a Grave" (באנגלית) קרלו ג'זואלדו, באתר אנציקלופדיה בריטניקה (באנגלית)
יסעורון

יסעורון (שם מדעי: Oceanodroma) הוא סוג של עופות ימיים מסדרת היסעוראים. סוג זה מכיל 16 מיני עופות קטנים המעופפים מעל הימים וחוטפים פיסות מזון קטנות. על אף קוטנם, הם מסוגלים לעמוד ברוחות חזקות, לשחות ולצלול למטרים מעטים ואף לשתות מי ים מבלי להיפגע, באמצעות בלוטות המקור הגדולות שלהם. הם ניזונים מדגים, סרטנים קטנים ובעיקר מפלנקטון. יסעורון אטלנטי (Oceanodroma leucorhoa) Oceanodroma socorroensis Oceanodroma cheimomnestes Oceanodroma matsudairae Oceanodroma microsoma Oceanodroma tethys Oceanodroma castro Oceanodroma jabejabe Oceanodroma monteiroi Oceanodroma monorhis Oceanodroma macrodactyla - נכחד Oceanodroma tristrami Oceanodroma markhami Oceanodroma melania Oceanodroma homochroa Oceanodroma hornbyi Oceanodroma furcata מדיה וקבצים בנושא יסעורון בוויקישיתוף יסעורון, באתר ITIS (באנגלית) יסעורון, באתר NCBI (באנגלית) יסעורון, באתר GBIF (באנגלית)
פיוטר סובניקוב

פיוטר פיוטרוביץ' סובניקוב (ברוסית: Пётр Петрович Собенников; 13 ביולי 1894 - 14 באוגוסט 1960) היה מפקד בכיר בצבא האדום אשר פיקד על כוחות במהלך מלחמת העולם השנייה. סובניקוב נולד ב-13 ביולי 1894 למשפחת אצולה בעיר קרונשטאדט שבאימפריה הרוסית. ב-1914 התגייס לצבא האימפריה הרוסית, וב-1916 סיים את מכללת חיל הפרשים. הוא לחם במלחמת העולם הראשונה בחזית המזרחית, וב-1918 הצטרף לצבא האדום. הוא לחם במלחמת האזרחים ברוסיה כמפקד מחלקה וכראש מטה בריגדת פרשים. לאחר המלחמה למד בקורסים צבאיים, ובאוגוסט 1926 מונה למפקד בריגדת הפרשים הרביעית. בנובמבר 1931 מונה לסגן המפקח על הפרשים, וחמש שנים מאוחר יותר הועלה לדרגת פולקובניק. בדצמבר 1936 הוא מונה למפקד דיוויזיית הפרשים השמינית, ובפברואר 1939 מונה למורה באקדמיה הצבאית פרונזה. בינואר 1940 הוצב במטה החזית הצפון-מערבית ולחם עמה במלחמת החורף כנגד פינלנד. במרץ של אותה שנה הוא הוחזר להיות מורה באקדמיה הצבאית פרונזה, וב-4 ביוני הועלה לדרגת גנרל מיור. ב-8 באוגוסט הפך להיות סגן המפקח הכללי של חיל הפרשים, וב-11 במרץ 1941 מונה למפקד הארמייה השמינית. ערך מורחב – מלחמת העולם השנייה עם פתיחת המתקפה הגרמנית ביוני 1941, נכללה הארמייה השמינית שתחת פיקודו של סובניקוב כחלק מהחזית הצפון-מערבית שתחת פיקודו של פיודור קוזנצוב. ימים מספר לאחר הפלישה, ב-4 ביולי, מונה סובניקוב למפקד החזית הצפון-מערבית. תחת פיקודו השתתפה החזית בקרבות בלימה כנגד הגרמנים במדינות הבלטיות. כבר ב-23 באוגוסט הוא הועבר לפקד על הארמייה ה-43, ולחם עמה בקרב סמולנסק ובקרב על מוסקבה כחלק מחזית העתודה. הארמייה שלו התמודדה כנגד כוחות גרמנים עדיפים בהרבה בציוד ובכוח אדם, ומהר מאוד נשברה ונאלצה לסגת. ב-10 באוקטובר הודח סובניקוב מהפיקוד על הארמייה, ושישה ימים לאחר מכן נעצר ונחקר על תפקוד כושל. הוא הורד לדרגת פולקובניק, נשללו ממנו עיטורי הגבורה שלו, והוא נידון לחמש שנות מאסר עם עבודת כפייה. בנובמבר 1942 הוענקה לו חנינה, והוא מונה למפקד הארמייה השלישית, בדרגת פולקובניק. במרץ 1943 הוא הורד לתפקיד סגן מפקד הארמייה, וב-17 באפריל של אותה שנה הועלה שוב לדרגת גנרל מיור. הוא לחם עם הארמייה בקרבות על אוריול, בריאנסק, בוברויסק, מינסק וביאליסטוק. ב-22 בפברואר 1944 הוא הועלה לדרגת גנרל לייטננט, והשתתף בקרב על ברלין. לאחר המלחמה מילא תפקידי ניהול ומטה שונים, ובאוגוסט 1955 מונה לראש קורס קצינים בכירים "ויסטראל". הוא פרש מהצבא ב-1960, ונפטר במוסקבה ב-14 באוגוסט 1960. פיוטר סובניקוב באתר הגנרלים של מלחמת העולם השנייה (באנגלית) פיוטר סובניקוב, באתר "Find a Grave" (באנגלית)
חלום שלמה בגבעון

חֲלוֹם שְׁלֹמֹה בְּגִבְעוֹן הוא סיפור מקראי המופיע בספר מלכים א', פרק ג', פסוקים ד'–ט"ו. על פי המסופר, בתחילת שלטונו של שלמה על ישראל, הוא הלך לבמה הגדולה בגבעון, והקריב שם אלף עולות. בלילה נראה ה' אל שלמה בחלום, והציע לו לשלמה להעניק לו כל דבר שיבקש. שלמה ביקש מה' "לֵב שֹׁמֵעַ לִשְׁפֹּט אֶת עַמְּךָ לְהָבִין בֵּין טוֹב לְרָע". בקשת שלמה נענתה, ובזכות שלא ביקש עושר, כבוד, אריכות ימים או ניצחון במלחמה, הוא קיבל בנוסף גם עושר וכבוד. בנוסף, ה' הבטיח לו שאם ילך בדרכו, יזכה גם לאריכות ימים. מיד לאחר החלום, מסופר על משפט שלמה, שהוא המשך ישיר של הסיפור על חכמתו של שלמה. שני סיפורים אלה מהווים סיום לתהליך ביסוס שלטונו של שלמה המופיע בפרקים הראשונים של ספר מלכים. הפסוק הראשון בפרק, מתאר את ההתבססותו של שלמה כמלך על ממלכת ישראל. פסוקים ב'-ג' מתפקדים כפתיחה לסיפורי מלכות שלמה ופסוק ד', משמש כפתיחה לסיפור מסעו של שלמה לזבוח בגבעון וחלומו. לפי המסופר בפרק ג' הסיפור התרחש בגבעון. שלמה הגיע לגבעון כדי לזבוח שם בבמה הגדולה, והוא העלה עליה אלף עולות. בלילה, ה' נגלה לשלמה בחלומו וביקש ממנו להביע משאלה: "שְׁאַל מָה אֶתֶּן לָךְ". שלמה הודה לה' על חסדו הרב לו ולאביו: "אַתָּה עָשִׂיתָ עִם עַבְדְּךָ דָוִד אָבִי חֶסֶד גָּדוֹל וַתִּתֶּן לוֹ בֵן יֹשֵׁב עַל כִּסְאוֹ כַּיּוֹם הַזֶּה", ותיאר בדבריו את אביו כצדיק: "כַּאֲשֶׁר הָלַךְ לְפָנֶיךָ בֶּאֱמֶת וּבִצְדָקָה וּבְיִשְׁרַת לֵבָב עִמָּךְ…". שלמה מדבר בצניעות וענווה. שלמה הכיר בכך שהוא חסר ניסיון בענייני הממלכה, וכינה את עצמו: "נַעַר קָטֹן". נראה ששלמה התכוון לכך שהוא חסר ניסיון בתחום הצבאי: ”לֹא אֵדַע צֵאת וָבֹא”. שלמה גם היה מודע לעובדה כי הוא הומלך לשלוט על עם רב: ”עַם רָב, אֲשֶׁר לֹא יִמָּנֶה וְלֹא יִסָּפֵר מֵרֹב”. המשאלה שביקש שלמה, היא "לֵב שֹׁמֵעַ וליכולת להבחין בין טוב ורע", כדי שיוכל לשפוט את העם. בקשת שלמה נשאה חן בעיני ה', ולכן הוא קיבל חכמה, עושר וכבוד. כמו כן הובטח לו כי יזכה באריכות ימים, אך בתנאי מסוים: ”וְאִם תֵּלֵךְ בִּדְרָכַי, לִשְׁמֹר חֻקַּי וּמִצְו‍ֹתַי, כַּאֲשֶׁר הָלַךְ, דָּוִיד אָבִיךָ--וְהַאֲרַכְתִּי, אֶת-יָמֶיךָ.” סמיכות הסיפורים, משפט שלמה וחלומו בגבעון מורים על מטרה ברורה, התגשמות הבטחת ה' וביסוס מעמדו של שלמה כמלך בעיני האל והממלכה. המלך, ולא שלמה האדם הוא זה ששפט, בעזרת מתנת החכמה אשר ניתנה לו על ידי האל. לדעת ישראל אפעל, התגלות האל לשלמה המלך בחלומו, באה כדי לתת ביטוי להסכמתו של האל לבית דוד לבנות את בית המקדש לה' בירושלים. בספר שמואל ב', פרק ה', פסוק ב', מבקשים שבטי ישראל מדוד שימלוך עליהם: ”גַּם-אֶתְמוֹל גַּם-שִׁלְשׁוֹם, בִּהְיוֹת שָׁאוּל מֶלֶךְ עָלֵינוּ, אַתָּה הָיִיתָה הַמּוֹצִיא וְהַמֵּבִיא, אֶת-יִשְׂרָאֵל”; המוציא והמביא פירושו מצביא צבאי המוציא את העם למלחמה ומביא אותם בשובם. ספר מלכים א', פרק ג', פסוק ט' ספר מלכים א', פרק ג', פסוק ה' ספר מלכים א', פרק ג', פסוק י"ד ישראל אפעל, ישראל ויהודה בתקופת המקרא (המאה השתים עשרה - 332 לפני הספירה) / ההיסטוריה של ארץ-ישראל, ירושלים, יד בן צבי, 1998, עמ' 122
חצרות

חֲצֵרוֹת הוא אזור הנזכר במקרא. אחת מתחנותיהם של בני ישראל במהלך נדודיהם במדבר. חצרות נזכרת בתנ"ך כתחנתם של בני ישראל לאחר שעזבו את קברות התאווה: ”וַיִּסְעוּ מִקִּבְרֹת הַתַּאֲוָה וַיַּחֲנוּ בַּחֲצֵרֹת. וַיִּסְעוּ מֵחֲצֵרֹת וַיַּחֲנוּ בְּרִתְמָה.” בחצרות התרחש מעשה צרעת מרים, כאשר מרים הנביאה דיברה על משה בגלל האישה הכושית, ובשל כך נענשה בצרעת. בשל מחלתה של מרים, התעכבו בני ישראל בחצרות שבוע, ורק לאחר מכן המשיכו לרתמה. זיהוי חצרות שנוי במחלוקת. כיוון שחצרות הייתה תחנתם השנייה של בני ישראל לאחר הר סיני, שאלת זיהויה תלויה בזיהויו של הר סיני. התומכים במיקומו בג'בל מוסא מוצאים אותו בעין חֻצְ'רַה שבדרך מההר אל עציון גבר. זיהוי זה נפסל על ידי חוקרים הטוענים כי באזור לא נמצאו ממצאים ארכאולוגיים מהתקופה המקובלת ליציאת מצרים. ג'רוויס, שזיהה את הר סיני עם ג'בל חלאל, מזהה את חצרות עם חַצ'ירַה המצויה בחלקו הדרומי של ההר. חצר בהקשר זה, היא יישוב קבע בניגוד למחנה נוודים, אך כזה שלא הגיע למעמד של עיר מוקפת חומה. ספר במדבר, פרק ל"ג, פסוקים י"ז–י"ח וכן ספר במדבר, פרק י"א, פסוק ל"ה ספר במדבר, פרק י"ב, פסוק ט"ו. קואורדינטות: 28.89682, 34.42156 צבי אילן, פורסמו כתובות ואדי חג'ג' בסיני, דבר, 19 ביולי 1977 קואורדינטות: 30.63033, 34.07128 אנציקלופדיה מקראית, כרך ג', עמ' 277. אנציקלופדיה מקראית, כרך ג', עמ' 273. ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
הנרי סוויקה

הנרי סוויקה (נולד ב-1957 בניו יורק, ארצות הברית) הוא יזם יהודי-אמריקאי. מייסד ומנהל חברת הייברידג'-קפיטל, מייסד קרן "תלפיון" למימון השקעות ואחד המייסדים של מכון המקדש בעיר העתיקה של ירושלים. סוויקה גדל במשפחה יהודית בוושינגטון הייטס, ניו יורק. הוא בנם של שני ניצולי שואה מפולין שהיגרו מצרפת ב-1955. שני הוריו מתו כשהיה בן תשע עשרה, כאשר אמו נפטרה ממחלת לו גריג ולאחר מכן אביו נפטר מהתקף לב. סוויקה נשוי לאמריקאית ממוצא ישראלי ולו ארבעה ילדים. משתייך לזרם היהדות האורתודוקסית. לאחר מות הוריו החל לקנות מניות מסחר עם כ-50,000 דולר שהוריו הורישו לו והחל לתמוך באחיו דרך בית הספר לרפואה. עם הכסף שהרוויח, החל סוויקה להשקיע ולעבוד בחברת מריל לינץ' והפך לאחד הסוחרים המובילים בבורסה לניירות ערך בניו יורק. בשנת 1984 הקימו הנרי סוויקה וגלן דוביין את קבוצת דוביין וסווייקה, הם היו חלוצים באינטגרציה של השקעות בניירות ערך מסורתיים ובאסטרטגיות השקעה נגזרות. הנרי סוויקה באתר של Forbes ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הנרי סוויקה".
יבהן סלזניוב

יֶבְהֶן אולכסנדרוביץ' סלזניוב (באוקראינית: Євген Олександрович Селезньов; נולד ב-20 ביולי 1985 במקייבקה) הוא כדורגלן עבר אוקראיני ששיחק בעמדות החלוץ. סלזניוב החל את קריירת הכדורגל שלו במועדון הכדורגל שחטאר מקייבקה. הוא גדל במחלקת הנוער שלה וב-2001 עבר למחלקת הנוער של קבוצת שחטאר דונצק. בשנה שלאחר מכן הוא קודם לקבוצה הבוגרת. סלזניוב שיחק תחילה במסגרת קבוצת המילואים של שחטאר. בשנת 2007 הושאל לקבוצת ארסנל קייב, בתום אותה העונה חזר לשחטאר - הפעם להרכב הקבוע של הקבוצה. בתום עונת 2008/2009 (בה זכה עם הקבוצה בגביע אופ"א) הועבר לקבוצת דניפרו דניפרופטרובסק תמורת סכום של 4.5 מיליון יורו. אחרי שתי עונות חזר לשחטאר למשך עונה אחת. לאחר מכן שוב עבר לדניפרו ושיחק בשורותיה במשך שלוש עונות, והעפיל עמה לגמר הליגה האירופית 2015, שם שותף כמחליף בהפסד 3-2 לסביליה. בפברואר 2016 חתם סלזניוב בקובאן קרסנודאר מהליגה הרוסית, אך כעבור שלושה חודשים עזב את רוסיה ושב לשחטאר. הסיבה העיקרית שבגללה עזב את הקבוצה הרוסית הייתה עיכובים בתשלום משכורתו. בתום עונת 2015/2016 עבר סלזניוב לקבוצת קראבוקספור שמשחקת בליגת העל הטורקית. בינואר 2018 חתם על חוזה ל-2.5 שנים בקבוצת אקהיסאר בלדייספור. סלזניוב שיחק משחק אחד במדי הנבחרת הצעירה של אוקראינה בנבחרת הלאומית של אוקראינה משחק סלזניוב מאז מאי 2008. משחקו הראשון במדי הנבחרת היה משחק ידידות מול הולנד. סלזניוב היה בסגל נבחרת אוקראינה ליורו 2012, אך לא שותף באף אחד מהמשחקים בטורניר. ביורו 2016 השתתף בשניים מתוך שלושת משחקי הנבחרת בתחרות. אישיים מלך השערים של הליגה האוקראינית - 2011/2010, 2011/2012 קבוצתיים גביע אופ"א: 2008/2009 אליפות אוקראינה : 2011/2012 הגביע האוקראיני: 2011/2012 הגביע הטורקי: 2017/2018 יבהן סלזניוב, ברשת החברתית אינסטגרם יבהן סלזניוב, באתר Transfermarkt יבהן סלזניוב, באתר Soccerway יבהן סלזניוב, באתר WorldFootball.net יבהן סלזניוב, באתר National Football Teams יבהן סלזניוב, באתר FootballDatabase.eu פרופיל המאמן, באתר Transfermarkt